
6 నెలలుగా అందని చెక్కులుముంబై: టీమిండియా క్రికెటర్లకు అందాల్సిన మ్యాచ్ ఫీజులో తీవ్ర జాప్యం నెలకొంది. ఆరునెలలుగా వారికి అందాల్సిన చెక్కులు అందలేదు. ఐపీఎల్-10కు ముందు స్వదేశంలో భారత్.. న్యూజిలాండ్, ఇంగ్లండ్, బంగ్లాదేశ్, ఆస్ర్టేలియాలపై వరుసగా టెస్ట్ సిరీస్లు నెగ్గింది. అయితే ఆరు నెలలుగా క్రికెటర్లుకు ఎటువంటి చెల్లింపులూ చేయలేదు. కమిటీ ఆఫ్ అడ్మినిస్ట్రేటర్స్ (సీవోఏ), బీసీసీఐ ఆఫీసు బేరర్ల మధ్య కొనసాగుతున్న స్తబ్ధత కారణంగానే చెక్కులు అందలేదని తెలుస్తోంది. గతంలో అయితే మ్యాచ్ ముగిసిన రెండు నెలల్లోపు క్రికెటర్లకు అందాల్సిన ఫీజు చెక్కులు విడుదల చేసేవారు. మహిళల జట్టు కూడా తమ ఫీజు కోసం ఎదురుచూస్తోంది. ‘సాధారణగా 15 లేదా నెల రోజుల లోపే చెక్కులు అందేవి. ఇంత జాప్యానికి కారణమేంటో తెలియడం లేద’ని టీమిండియా ఆటగాడు చెప్పాడు. ప్రస్తుతం బీసీసీఐను సీవోఏ పర్యవేక్షిస్తోంది. చెక్ పవర్ మాత్రం బోర్డు ఆఫీసు బేరర్ల చేతిలో ఉంది. ఈ కారణంగానే ఇబ్బందులు ఏర్పడినట్టు విశ్వసనీయ వర్గాలు తెలిపాయి. వాటాల విషయంలో ఐసీసీతో గొడవలు కూడా ఒక కారణంగా చెప్పా యి. ఇక, మహిళా క్రికెటర్ల చెల్లింపుల విషయానికొస్తే.. వారి అగ్రిమెంట్లను అధికారికంగా ధ్రువీకరించిన తర్వాతే చెల్లింపులు చేస్తారని బోర్డు అధికారి తెలిపాడు.

6 nelalugaa andani chekkulumumbai: teamindia cricketerlaku andaalsina match feejulo teevra jaapyam nelakondi. aarunelalugaa vaariki andaalsina chekkulu andaledu. ipl-10ku mundu swadesamlo bharat.. neusiland, ingland, bangladesh, ausrtalialapai varusagaa test siriislu neggindi. ayithe aaru nelalugaa cricketerluku etuvanti chellimpuluu cheyaledu. commity af administrators (cvoa), bcci aafiisu berarla madhya konasaagutunna stabdhata kaaranamgaane chekkulu andaledani telustondi. gatamlo ayithe match mugisina rendu nelallopu cricketerlaku andaalsina feeju chekkulu vidudala chesevaaru. mahilala jattu kuudaa tama feeju kosam eduruchustondi. ‘saadhaaranagaa 15 leda nela rojula lope chekkulu andevi. inta jaapyaaniki kaaranamento teliyadam ledha’ni teamindia aatagaadu cheppaadu. prastutam bccinu cvoa paryavekshistondi. chec paver maatram bordu aafiisu berarla chetilo undi. ee kaaranamgaane ibbandulu erpadinattu vishwasaneeya vargaalu telipai. vaataala vishayamlo iccto godavalu kuudaa oka kaaranamgaa cheppa ye. ika, mahila cricketerla chellimpula vishayaanikoste.. vaari agrimentlanu adhikaarikamgaa dhruveekarinchina tarvate chellimpulu chestaarani bordu adhikari telipaadu.